

ZAPISNIK

31. sjednica Vijeća Mjesnog odbora „Knez Mislav“ održan dana 19. prosinca 2023., s početkom u 16:30 sati u prostorijama Mjesnog odbora „Hrvatski narodni vladari“, Trg hrvatskih velikana 2/1

NAZOČNI ČLANOVI VIJEĆA: Iva Janeš, Andrea Nöthig Šarić, Kristina Vačevski


Predsjednica Vijeća Mjesnog odbora „Knez Mislav“ Andrea Nöthig Šarić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. 
Zapisnik 30. sjednice Vijeća Mjesnog odbora „Knez Mislav“ održane dana 22. studenog 2023., jednoglasno je prihvaćen.

Vijeće Mjesnog odbora „Knez Mislav“ donosi sljedeći:

DNEVNI RED:

1. [bookmark: _Hlk103258837][bookmark: _Hlk103322994]Financijski plan Mjesnog odbora „Knez Mislav“ za 2024., donošenje
1. Plan malih komunalnih akcija Mjesnog odbora „Knez Mislav“ za 2024., donošenje
1. Revizija 2 parkirna mjesta od HSS-a u ulici Kneza Mislava kbr. 15, donošenje zaključka
4.    Izvještaj s 28. koordinacije predsjednika Vijeća Gradske četvrti Donji grad s predsjednicima 
       Vijeća Mjesnih odbora održane 08. prosinca 2023.
5.    Pitanja i prijedlozi

AD 1. Financijski plan Mjesnog odbora „Knez Mislav“ za 2024., donošenje

  Vijeće bez rasprave jednoglasno donosi;

FINANCIJSKI PLAN
Mjesnog Odbora ''Knez Mislav''
za 2024.

Članak 1.
Financijski plan Mjesnog odbora ''Knez Mislav'' za 2024. (dalje u tekstu: Plan) sastoji se od:

PRIHODA:									27.560,00 €
RASHODA:									27.560,00 €

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	27.560,00

	6711
	PRIHODI ZA FINANCIRANJE RASHODA POSLOVANJA
	27.560,00

	
1. RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	27.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	15.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	15.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



[bookmark: _Hlk101372035]AD 2. Plan malih komunalnih akcija Mjesnog odbora „Knez Mislav“ za 2024., donošenje

Vijeće bez rasprave jednoglasno donosi;

Plan malih komunalnih akcija
Mjesnog odbora ''Knez Mislav'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Knez Mislav'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 15.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.


AD 3. Revizija 2 parkirna mjesta od HSS-a u ulici Kneza Mislava kbr. 15, donošenje zaključka
Članice vijeća Mjesnog odbora uočilo je da Hrvatska seljačka stranka na adresi Kneza Mislava kbr. 13 ima 2 parkirna mjesta, a u pravilu koriste jedno parkirno mjesto.
Nakon kraće rasprave Vijeće jednoglasno donosi;

                                                       Z A K L J U Č A K
o prenamjeni rezerviranog parkirnog mjesta

I.  Vijeće Mjesnog odbora „ Knez Mislav“ uočilo je da u Ulici Kneza Mislava kod kbr. 15 
     postoje dva parkirna mjesta rezervirana za Hrvatsku seljačku stranku.
.
II.  Vijeće Mjesnog odbora „Knez Mislav“ traži prenamjenu jednog rezerviranog parkirnog
      mjesta u parkirno mjesto za sva vozila, obzirom da Hrvatska seljačka stranka koristi samo 
      jedno rezervirano parkirno mjesto. 

III.  Ovaj se zaključak dostavlja Vijeću Gradske četvrti Donji na daljnje postupanje.

AD 4. Izvještaj s 28. koordinacije predsjednika Vijeća GČ  Donji grad s predsjednicima Vijeća MO održane 08. prosinca 2023.

Predsjednik Vijeća gradske četvrti Donji grad izvjestio je o sljedećem: 
· Advent – mjerenje buke je kontinuirano; svaki dan se pišu kazne (600 eura)
· Plan Malih komunalnih akcija  mjesnih odbora – neke pozicije su premještene, tako da  su u Planu ostala sredstva samo za asfalterski program. Predložio je da mogu dva ili više mjesnih odbora osigurati sredstva za jednu veću i konkretnu akciju
·  Gradska četvrt Donji grad dobila je povećanje sredstava za vodovod i odvodnju te za održavanje zelenih površina koje su u posjedu Grada Zagreba. 
·  Na javnu nabavu za uklanjanje grafita nitko se nije javio, te će se raspisati nova javna nabava. (pojedinaćni slučajevi će se rješavati)
· Grad se zadužio; dobio je povoljne kredite(Paromlin, Greenway,..)
· 'All in' i ostale terase kafića, vezano uz prenamjenu u parkirna mjesta  – predsjednik će poslati upit dalje nadležnom uredu
· Nitko se nije javio na javnu nabavu za uklanjanje grafita (pojedinčni slučajevi će se rješavati)

AD 5. Pitanja i prijedlozi
Vijeće Mjesnog odbora zaprimilo je nekoliko e.mail-ova te predsjednica otvara raspravu:

· Voditelj knjižare Fraktura primjećuje da je u Ulici kneza Mislava izostalo ikakvo blagdansko osvjetljenje, zbog čega prostor izgleda neatraktivno i ni na koji način ne odražava ovo posebno razdoblje niti iskorištava njegov gospodarski potencijal. Zanima ih planiramo li na neki način urediti javni prostor ulice kako bi se postigao božićni ugođaj i na taj način motiviralo kako građane Zagreba tako goste na prolazak ulicom, a time možda i kupnju u nekoj od trgovina –uputili smo ih Gradskom ureda za obnovu, izgradnju, prostorno uređenje, graditeljstvo i komunalne poslove (Sektor za komunalne poslove i javne površine)
· Gospodin Vukmirović iz Kneza Mutimira nam opetovano piše za postavljanje stupića – uputili ga na njegov na Mjesni odbor „Hrvatski narodni vladari“ gdje ulica pripada.
· Gospodin Ettinger smatra da se dolaskom stanara u "Park Kneževa" dodatno zakomplicirao problem parkirnih mjesta te predlaže ukidanje svih taxi mjesta nasuprot Sheratonu/prenamjena u obična parking mjesta. Informirali smo ga da do sada nismo dobili odgovor na naše Zaključke  (naš 1.Zaključak je iz veljače 2022-ge), da ništa nije rješeno te da ćemo ponoviti zaključak. 
Vijeće nakon rasprave donosi;


ZAKLJUČAK

     o prenamjeni taxi parkirnih mjesta na području Mjesnog odbora „Knez Mislav“

1. Vijeće Mjesnog odbora zaprimilo je veliki broj upita vezano uz problem parkiranja dolaskom stanara u „Park Kneževa“.

2. Vijeće Mjesnog odbora „Knez Mislav“ traži od Vijeća Gradske četvrti Donji grad pokretanje postupka prenamjene parkirnih mjesta  rezerviranih za taxi službu u Ul. kneza Borne u parkirna mjesta za građane.

3. Ovaj zaključak dostavlja se Vijeću Gradske četvrti Donji grad daljnje postupanje.


Sjednica je završila u 18.00 sati.
Zapisnik sastavila: Andrea Nothig Šarić
KLASA: 024-08/23-003/12515
URBROJ: 251-13-11-1/006-23-02
Zagreb, 19. prosinaca 2023.
                                                                                                    
	         PREDSJEDNICA MJESNOG ODBORA
                       „KNEZ MISLAV“

